Diari Oficial de la Generalitat Valenciana


Sumari del DOGV 9864, del 05-06-2024 (2024/5233)

RESOLUCIÓ de 24 de maig de 2024, del conseller d'Educació, Universitats i Ocupació, per la qual s'autoritza la incorporació de romanents de crèdit de l'exercici 2023 a l'exercici 2024 per import de huit milions set-cents trenta-huit mil huit-cents cinquanta-tres euros amb setanta cèntims (8.738.853,70 euros), finançats pel Mecanisme de recuperació i resiliència.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9864

Data del DOGV
:   05-06-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/5233


Data del document
:   24-05-2024

Organisme emissor
:   Conselleria d'Educació, Universitats i Ocupació

Tipus de document
:   Resolució

Descriptors 

:   * Conselleria d'Educació, Universitats i Ocupació

RESOLUCIÓ de 24 de maig de 2024, del conseller d'Educació, Universitats i Ocupació, per la qual s'autoritza la incorporació de romanents de crèdit de l'exercici 2023 a l'exercici 2024 per import de huit milions set-cents trenta-huit mil huit-cents cinquanta-tres euros amb setanta cèntims (8.738.853,70 euros), finançats pel Mecanisme de recuperació i resiliència.  
 [2024/5233]  
Per la Llei 9/2022, de 30 de desembre, s'aproven els pressupostos de la Generalitat del 2023, en els quals figura el subprograma 322.91 MRR. Pla de recuperació, transformació i resiliència, per un import total de 3.881.480,00 euros, finançat pel Servei Públic d'Ocupació Estatal, i la línia X1081 «Transferències corrents Labora MRR» per import de 8.050.000,00 d'euros, adscrita a la secció 11 que es finança pel Ministeri d'Educació i Formació Professional.  
En este exercici 2023 es va aprovar la incorporació de romanents MRR amb el número d'expedient de modificació de crèdit 31.001/23, per un import total de 91.581.363,97; corresponent al SEPE, Servei Públic d'Ocupació Estatal 34.256.185,95 euros i 97.220.427,02 euros a fons d'educació, respectivament.  
També en l'exercici 2023, es van aprovar dos expedients de generació de crèdits, el primer el 31.002/23 per import de 37.987.197,78 amb fons MRR, del Servei Públic d'Ocupació Estatal, i el segon, l'expedient de modificació de crèdit autoritzat pel Consell, 11.31.002/23, que va generar crèdit en la línia pressupostària S1082 «Upskilling i reskilling de la població activa lligada a qualificacions professionals», amb fons de Formació i Educació Professional, línia pressupostària X1081, per un import de 3.972.206,37 euros.  
Una vegada s'ha procedit al tancament de l'exercici 2023, els gestors responsables del subprograma proposen la incorporació a l'exercici actual dels saldos de compromisos de gastos finançats pel MRR, en la mesura que el finançament d'estos expedients està inclòs en el pressupost d'ingressos de 2023 i no requerixen finançament addicional, i a l'efecte de garantir la correcta execució de les mesures arreplegades en el Pla de recuperació, transformació i resiliència, i de conformitat amb el Reial decret llei 36/2020, de 30 de desembre, pel qual s'aproven mesures urgents per a la modernització de l'administració pública i per a l'execució del mencionat pla, en el qual s'atribuïx el caràcter d'incorporables als crèdits arreplegats en els pressupostos de les comunitats autònomes.  
Vista la proposta del secretari autonòmic d'Ocupació i director general de Labora; vist l'informe favorable de la Intervenció Delegada en Labora Servei Valencià d'Ocupació i Formació de data 23 de maig de 2024, i en aplicació del que es disposa en l'article 45 de la Llei 1/2015, de la Generalitat, d'hisenda pública, del sector públic instrumental i de subvencions; en els articles 8.4, 21, 24, 25 i 26 de la Llei 8/2023, de 27 de desembre, de pressupostos de la Generalitat per a l'exercici 2024, i en la disposició addicional quarantena d'esta mateixa llei de pressupostos; en el Decret 7/2019, de 20 de juny, del President de la Generalitat, pel qual es determinen les secretaries autonòmiques de l'Administració del Consell, i en el Decret 112/2023, de 25 de juliol, del Consell, pel qual establix l'estructura orgànica bàsica de la Presidència i de les conselleries de la Generalitat, resolc:  
  
  
Primer  
Dotar en l'estat d'ingressos del pressupost 2023, en l'aplicació 438829284PO58086 I.96065 6135.1.24.18.9348.33459, «Romanent de tresoreria per a incorporació de romanents», un import de 8.738.853,70 euros.  
  
Segon  
Incorporar crèdit en el pressupost de gastos de l'exercici 2024, en les aplicacions pressupostàries del subprograma 322R00 MRR. Pla de recuperació, transformació i resiliència, un import total de 8.738.853,70 euros, segons detall que s'arreplega en l'annex I  
  
València, 24 de maig de 2024.- El conseller d'Educació, Universitats i Ocupació: José Antonio Rovira Jover.